Ericu950/Stoicheia-meter-silver huggingface dataset:
οἵ γε μετὰ παίδων καὶ γυναικῶν ἐλεύθεροί τε καὶ δοῦλοι καὶ πᾶσα ἡλικία τοὺς μὲν πολεμίους πρὸς τὴν φλόγα βοηθοῦντας ἀπὸ τῶν τειχῶν ἔβαλλον , αὐτοὶ δὲ κάλαμον καὶ ξύλα καὶ πᾶν ὑπέκκαυμα προσφέροντες ἦγον ἐπὶ τὴν πόλιν τὸ πῦρ , ὀρέγοντες αὐτῷ πᾶσαν ὕλην καὶ πάντα τρόπον ἐξερεθίζοντες καὶ συνεκτρέφοντες .
ὡς δἡ φλὸξ ῥυεῖσα καὶ διαζώσασα πανταχόθεν τὴν πόλιν διέλαμψε πολλή , περιπαθῶν ἐπὶ τοῖς γινομένοις ὁ Βροῦτος ἔξωθεν παρίππευε προθυμούμενος βοηθεῖν , καὶ τὰς χεῖρας ὀρέγων τοῖς Ξανθίοις ἐδεῖτο φείδεσθαι καὶ σῴζειν τὴν πόλιν , οὐδενὸς αὐτῷ προσέχοντος , ἀλλὰ πάντα τρόπον ἑαυτοὺς ἀπολλύντων , οὐ μόνον ἀνδρῶν τε καὶ γυναικῶν , ἀλλὰ καὶ τὰ παιδία τὰ μικρὰ μετὰ κραυγῆς καὶ ἀλαλαγμοῦ τὰ μὲν εἰς τὸ πῦρ ἥλλετο , τὰ δ ἄνωθεν ἀπὸ τῶν τειχῶν ἐξετραχήλιζεν αὑτά , τὰ δὲ τοῖς ξίφεσι τῶν πατέρων ὑπέβαλλε τὰς σφαγὰς γυμνοῦντα καὶ κελεύοντα παίειν .
ὤφθη δὲ τῆς πόλεως διαφθαρείσης γυνή κρεμαμένη μὲν ἐξ ἀγχόνης , παιδίον δὲ νεκρὸν ἐξηρτημένη τοῦ τραχήλου , λαμπάδι δὲ καιομένῃ τὴν οἰκίαν ὑφάπτουσα .
καὶ τοῦ θεάματος τραγικοῦ φανέντος ἰδεῖν μὲν οὐχ ὑπέμεινεν ὁ Βροῦτος , ἐδάκρυσε δὲ ἀκούσας ·
καὶ γέρας ἐκήρυξε τῶν στρατιωτῶν ὅστις ἂν δυνηθῇ Λύκιον ἄνδρα περισῶσαι .
φασὶ δὲ μόνους ἑκατὸν πεντήκοντα γενέσθαι τοὺς μὴ διαφυγόντας τὸ σωθῆναι .
ξάνθιοι μὲν οὖν διὰ πολλῶν χρόνων ὥσπερ εἱμαρμένην περίοδον διαφθορᾶς ἀποδιδόντες τὴν τῶν προγόνων ἀνενεώσαντο τῇ τόλμῃ τύχην καὶ γὰρ ἐκεῖνοι τὴν πόλιν ὁμοίως ἐπὶ τῶν Περσικῶν κατακαύσαντες ἑαυτοὺς διέφθειραν 0 .
βροῦτος δὲ τὴν Παταρέων πόλιν ὁρῶν ἀπισχυριζομένην πρὸς αὐτόν , ὤκνει μὲν ἐπιχειρεῖν καὶ διηπορεῖτο , τὴν αὐτὴν δεδιὼς ἀπόνοιαν , ἔχων δὲ γυναῖκας αὐτῶν αἰχμαλώτους ἀφῆκεν ἄνευ λύτρων .
αἱ δἀνδρῶν τε καὶ πατέρων ἐπιφανῶν οὖσαι διηγούμεναι τὸν Βροῦτον , ὡς ἀνὴρ εἴη σωφρονέστατος καὶ δικαιότατος , ἔπεισαν εἶξαι καὶ παραδοῦναι τὴν πόλιν .
ἐκ δὲ τούτου καὶ πάντες οἱ λοιποὶ προσεχώρησαν ἐπιτρέψαντες ἑαυτοὺς ἐκείνῳ , τυχόντες δὲ χρηστοῦ καὶ παρ ἐλπίδας εὐγνώμονος , ὅς γε , Κασσίου Ῥοδίους ὑπὸ τὸν αὐτὸν χρόνον ἀναγκάσαντος ἰδίᾳ μὲν ὃν ἐκέκτηντο χρυσὸν καὶ ἄργυρον εἰσενεγκεῖν ἅπαντας  ἐξ οὗσυνήχθη περὶ ὀκτακισχίλια τάλαντα  , δημοσίᾳ δὲ τὴν πόλιν ἄλλοις πεντακοσίοις ζημιώσαντος , αὐτὸς ἑκατὸν καὶ πεντήκοντα τάλαντα Λυκίους πραξάμενος , ἄλλο δὲ οὐδὲν ἀδικήσας , ἀνέζευξεν ἐπ Ἰωνίας .
πολλὰ μὲν οὖν ἄξια μνήμης ἔργα καὶ τιμαῖς ἀπεδείξατο καὶ κολάσεσι τῶν ἀξίων ᾧ δ αὐτός τε ἥσθη μάλιστα καὶ Ῥωμαίων οἱ κράτιστοι , τοῦτο διηγήσομαι .
πομπηΐου Μάγνου προσβαλόντος Αἰγύπτῳ κατὰ Πηλούσιον , ὁπηνίκα τὴν μεγάλην ἀρχὴν ἀποβαλὼν ὑπὸ Καίσαρος ἔφυγεν , οἱ τοῦ βασιλέως ἔτι παιδὸς ὄντος ἐπιτροπεύοντες ἐν βουλῇ μετὰ τῶν φίλων ἦσαν , οὐ κατὰ τ αὐτὰ ταῖς γνώμαις φερόμενοι .
τοῖς μὲν γὰρ ἐδόκει δέχεσθαι , τοῖς δ ἀπωθεῖν Αἰγύπτου τὸν ἄνδρα .
θεόδοτος δέ τις Χῖος , ἐπὶ μισθῷ ῥητορικῶν λόγων διδάσκαλος τῷ βασιλεῖ συνών , ἠξιωμένος δὲ τότε τοῦ συνεδρίου δι ἐρημίαν ἀνδρῶν βελτιόνων , ἀμφοτέρους διαμαρτάνοντας ἀπέφαινε , καὶ τοὺς ἀναλαβεῖν καὶ τοὺς ἀφεῖναι κελεύοντας τὸν Πομπήϊον ·
ἓν γὰρ εἶναι συμφέρον ἐκ τῶν παρόντων , δεξαμένους ἀποκτεῖναι 0 .
καὶ προσεπεῖπε τοῦ λόγου παυόμενος , ὅτι νεκρὸς οὐ δάκνει .
προσθεμένου δὲ τῇ γνώμῃ τοῦ συνεδρίου παράδειγμα τῶν ἀπίστων καὶ ἀπροσδοκήτων ἔκειτο Πομπήϊος Μᾶγνος , τῆς Θεοδότου ῥητορείας καὶ δεινότητος ἔργον , ὡς αὐτός ὁ σοφιστὴς ἔλεγε μεγαλαυχούμενος .
ὀλίγῳ δ ὕστερον ἐπελθόντος Καίσαρος , οἱ μὲν δίκας τιννύοντες ἀπώλλυντο κακοὶ κακῶς , Θεόδοτος δὲ παρὰ τῆς τύχης χρόνον εἰς ἄδοξον καὶ ἄπορον καὶ πλάνητα βίον ἐπιδανεισάμενος τότε Βροῦτον ἐπιόντα τὴν Ἀσίαν οὐκ ἔλαθεν , ἀλλ ἀναχθεὶς καὶ κολασθεὶς ὄνομα τοῦ θανάτου πλέον ἔσχεν ἢ τοῦ βίου .
κάσσιον δὲ Βροῦτος εἰς Σάρδεις ἐκάλει , καὶ προσιόντι μετὰ τῶν φίλων ἀπήντησε ·
καὶ πᾶς ὁ στρατὸς ὡπλισμένος αὐτοκράτορας ἀμφοτέρους προσηγόρευσεν .
οἷα δ ἐν πράγμασι μεγάλοις καὶ φίλοις πολλοῖς καὶ ἡγεμόσιν αἰτιῶν αὐτοῖς πρὸς ἀλλήλους ἐγγενομένων καὶ διαβολῶν , πρὶν ἕτερόν τι ποιεῖν , εὐθὺς ἐκ πορείας καθ αὐτούς ἐν οἰκήματι γενόμενοι κεκλεισμένων τῶν θυρῶν καὶ μηδενὸς παρόντος , ἐχρῶντο μέμψεσι πρῶτον , εἶτ ἐλέγχοις καὶ κατηγορίαις 0 .
ἐκ δὲτούτου πρὸς δάκρυα καὶ παρρησίαν μετὰ πάθους ἐκφερομένων , θαυμάζοντες οἱ φίλοι τὴν τραχύτητα τῆς ὀργῆς καὶ τὸν τόνον , ἔδεισαν μή τι ἐκ τούτου γένηται ·
προσελθεῖν δὲ ἀπείρητο .
μᾶρκος δὲ Φαώνιος , ἐραστὴς γεγονὼς Κάτωνος , οὐ λόγῳ μᾶλλον ἢ φορᾷ τινι καὶ πάθει μανικῷ φιλοσοφῶν , ἐβάδιζεν εἴσω πρὸς αὐτούς κωλυόμενος ὑπὸ τῶν οἰκετῶν 0 .
ἀλλ ἔργον ἦν ἐπιλαβέσθαι Φαωνίου πρὸς ὁτιοῦν ὀρούσαντος ·
σφοδρὸς γὰρ ἦν ἐν πᾶσι καὶ πρόχειρος , ἐπεὶ τό γε βουλευτὴν εἶναι Ῥωμαίων ἑαυτὸν οὐδενὸς ἄξιον ἡγεῖτο , τῷ δὲ κυνικῷ τῆς παρρησίας πολλάκις ἀφῄρει τὴν χαλεπότητα , καὶ τὸ ἄκαιρον αὐτοῦ μετὰ παιδιᾶς δεχομένων .
βίᾳ δὴ τότε τῶν παρόντων διωσάμενος τὰς θύρας εἰσῆλθε , μετὰ πλάσματος φωνῆς ἔπη περαίνων οἷς τὸν Νέστορα χρώμενον Ὅμηρος πεποίηκεν ἀλλὰ πίθεσθ ·
ἄμφω δὲ νεωτέρω ἐστὸν ἐμεῖο , καὶ τὰ ἑξῆς .
ἐφοἷς ὁ μὲν Κάσσιος ἐγέλασεν , ὁ δὲ Βροῦτος ἐξέβαλεν αὐτόν ἁπλόκυνα καὶ ψευδόκυνα προσαγορεύων .
οὐ μὴν ἀλλὰ τότε τοῦτο τῆς πρὸς ἀλλήλους διαφορᾶς ποιησάμενοι πέρας εὐθὺς διελύθησαν .
καὶ Κασσίου δεῖπνον παρέχοντος ἐκάλει τοὺς φίλους Βροῦτος , ἤδη δὲ κατακειμένων Φαώνιος ἧκε λελουμένος ·
μαρτυρομένου δὲ Βρούτου μὴ κεκλημένον αὐτόν ἥκειν καὶ κελεύοντος ἀπάγειν ἐπὶ τὴν ἀνωτάτω κλίνην , βίᾳ παρελθὼν εἰς τὴν μέσην κατεκλίθη ·
καὶ παιδιὰν ὁ πότος ἔσχεν οὐκ ἄχαριν οὐ δ ἀφιλόσοφον .
τῇ δ ὑστεραίᾳ Βροῦτος ἄνδρα Ῥωμαῖον ἐστρατηγηκότα καὶ πεπιστευμένον ὑπ αὐτοῦ , Λεύκιον Πέλλαν , Σαρδιανῶν κατηγορούντων ἐπὶ κλοπαῖς δημοσίᾳ καταγνοὺς ἠτίμωσε ·
καὶ τὸ πρᾶγμα Κάσσιον οὐ μετρίως ἐλύπησεν .
αὐτὸς γὰρ ὀλίγαις ἡμέραις ἔμπροσθεν ἐπὶ τοῖς αὐτοῖς ἐλεγχθέντας ἀδικήμασιδύο φίλους ἰδίᾳ νουθετήσας φανερῶς ἀφῆκε καὶ διετέλει χρώμενος .
ὅθεν ᾐτιᾶτο τὸν Βροῦτον ὡς ἄγαν ὄντα νόμιμον καὶ δίκαιον ἐν καιρῷ πολιτείας δεομένῳ καὶ φιλανθρωπίας .
ὁ δὲ τῶν εἰδῶν τῶν Μαρτίων ἐκέλευεν αὐτὸν μνημονεύειν ἐκείνων , ἐν αἷς Καίσαρα ἔκτειναν , οὐκ αὐτὸν ἄγοντα καὶ φέροντα πάντας ἀνθρώπους , ἀλλ ἑτέρων δύναμιν ὄντα ταῦτα πρασσόντων ·
ὡς , εἴτις ἔστι πρόφασις καλὴ μεθ ἧς ἀμελεῖται τὸ δίκαιον , ἄμεινον ἦν τοὺς Καίσαρος φίλους ὑπομένειν ἢ τοὺς ἑαυτῶν περιορᾶν ἀδικοῦντας 0 .
ἐκείνοις μὲν γὰρ ἀνανδρίας , ἀδικίας δὲ δόξα μετὰ κινδύνων ἡμῖν καὶ πόνων πρόσεστι .
τοιαύτη μὲν ἡ τοῦ Βρούτου προαίρεσις ἦν .
ἐπεὶ δὲ διαβαίνειν ἐξ Ἀσίας ἔμελλον , λέγεται τῷ Βρούτῳ μέγα σημεῖον γενέσθαι .
φύσει μέν γάρ ἦν ἐπεγρήγορος ὁ ἀνήρ καὶ τόν ὕπνον εἰς ὀλίγου χρόνου μόριον ἀσκήσει καὶ σωφροσύνῃ συνῆγεν , ἡμέρας μέν οὐδέποτε κοιμώμενος , νύκτωρ δὲ τοσοῦτον ὅσον οὔ τε τι πράττειν οὔ τε τῳ διαλέγεσθαι , πάντων ἀναπαυομένων , παρεῖχε .
τότε δὲ τοῦ πολέμου συνεστῶτος ἐν χερσὶν ἔχων τὰς ὑπὲρ τῶν ὅλων πράξεις , καὶ τεταμένος τῇ φροντίδι πρὸς τὸ μέλλον , ὁπηνίκα πρῶτον ἀφ ἑσπέρας ἐπινυστάξειε τοῖς σιτίοις , ἤδη τὸ λοιπὸν ἐχρῆτο τῇ νυκτὶ πρὸς τὰ κατεπείγοντα τῶν πραγμάτων .
εἰ δὲ συνέλοι καὶ κατοικονομήσειε τὴν περὶ ταῦτα χρείαν , ἀνεγίνωσκε βιβλίον μέχρι τρίτης φυλακῆς , καθ ἣν εἰώθεσαν ἑκατόνταρχοι καὶ χιλίαρχοι φοιτᾶν πρὸς αὐτόν .
ὡς οὖν ἔμελλεν ἐξ Ἀσίας διαβιβάζειν τὸ στράτευμα , νὺξ μὲν ἦν βαθυτάτη , φῶς δ εἶχεν οὐ πάνυ λαμπρὸν ἡ σκηνή , πᾶν δὲ τὸ στρατόπεδον σιωπῇ κατεῖχεν .
ὁ δὲ συλλογιζόμενός τι καὶ σκοπῶν πρὸς ἑαυτόν ἔδοξεν αἰσθέσθαι τινὸς εἰσιόντος , ἀποβλέψας δὲ πρὸς τὴν εἴσοδον ὁρᾷ δεινὴν καὶ ἀλλόκοτον ὄψιν ἐκφύλου σώματος καὶ φοβεροῦ , σιωπῇ παρεστῶτος αὐτῷ .
τολμήσας δὲ ἐρέσθαι , τίς ποτ ὢν , εἶπεν , ἀνθρώπων ἢ θεῶν , ἢ τί βουλόμενος ἥκεις ὡς ἡμᾶς 0 ;
ὑποφθέγγεται δ αὐτῷ τὸ φάσμα ·
ὁ σὸς , ὦ Βροῦτε , δαίμων κακός 0 ·
ὄψει δέ με περὶ Φιλίππους .
καὶ ὁ Βροῦτος οὐ διαταραχθεὶς , ὄψομαι , εἶπεν .
ἀφανισθέντος δ αὐτοῦ τοὺς παῖδας ἐκάλει ·
μή τε δ ἀκοῦσαί τινα φωνὴν μή τ ἰδεῖν ὄψιν φασκόντων , τότε μὲν ἐπηγρύπνησεν ·
ἅμα δ ἡμέρᾳ τραπόμενος πρὸς Κάσσιον ἔφραζε τὴν ὄψιν .
ὁ δὲ τοῖς Ἐπικούρου λόγοις χρώμενος καὶ περὶ τούτων ἔθος ἔχων διαφέρεσθαι πρὸς τὸν Βροῦτον , ἡμέτερος οὗτος , εἶπεν , ὦ Βροῦτε , λόγος , ὡς οὐ πάντα πάσχομεν ἀληθῶς οὐ δ ὁρῶμεν , ἀλλ ὑγρὸν μέν τι χρῆμα καὶ ἀπατηλὸν ἡ αἴσθησις , ἔτι δ ὀξυτέρα ἡ διάνοια κινεῖν αὑτὸ καὶ μεταβάλλειν ἀπ οὐδενὸς ὑπάρχοντος ἐπὶ πᾶσαν ἰδέαν 0 1 .
κηρῷ μὲν γὰρ ἔοικεν ἡ τύπωσις , ψυχῇ δ ἀνθρώπου , τὸ πλαττόμενον καὶ τὸ πλάττον ἐχούσῃ τὸ αὐτό , ῥᾷστα ποικίλλειν αὑτὴν καὶ σχηματίζειν δι ἑαυτῆς ὑπάρχει .
δηλοῦσι δὲ αἱ κατὰ τοὺς ὕπνους τροπαὶ τῶν ὀνείρων , ἃς τρέπεται τὸ φανταστικόν ἐξ ἀρχῆς βραχείας παντοδαπὰ καὶ πάθη καὶ εἴδωλα γινόμενον .
κινεῖσθαι δ ἀεὶ πέφυκε ·
κίνησις δ αὐτῷ φαντασία τις ἢ νόησις 0 .
σοὶ δὲ καὶ τὸ σῶμα ταλαιπωρούμενον φύσει τὴν διάνοιαν αἰωρεῖ καὶ παρατρέπει .
δαίμονας δ οὔ τ εἶναι πιθανόν οὔ τε ὄντας ἀνθρώπων ἔχειν εἶδος ἢ φωνὴν ἢ δύναμιν εἰς ἡμᾶς διήκουσαν ·
ὡς ἔγωγ ἂν ἐβουλόμην , ἵνα μὴ μόνον ὅπλοις καὶ ἵπποις καὶ ναυσὶ τοσαύταις , ἀλλὰ καὶ θεῶν ἀρωγαῖς ἐπεθαρροῦμεν , ὁσιωτάτων ἔργων καὶ καλλίστων ἡγεμόνες ὄντες .
τοιούτοις μὲν ὁ Κάσσιος ἐπράϋνε λόγοις τὸν Βροῦτον .
ἐμβαινόντων δὲ τῶν στρατιωτῶν ἐπὶ τὰς πρώτας σημαίας ἀετοὶ δύο συγκατασκήψαντες ὁμοῦ συνδιεκομίζοντο , καὶ παρηκολούθουν ὑπὸ τῶν στρατιωτῶν τρεφόμενοι μέχρι Φιλίππων , ἐκεῖ δ ἡμέρᾳ μιᾷ πρὸ τῆς μάχης ᾤχοντο ἀποπτάμενοι .
τὰ μὲν οὖν πλεῖστα τῶν ἐν ποσὶν ἐθνῶν ἐτύγχανεν ὁ Βροῦτος ὑπήκοα πεποιημένος .
εἰ δέ τις ἢ πόλις ἢ δυνάστης παρεῖτο , τότε πάντας προσαγόμενοι μέχρι τῆς κατὰ Θάσον θαλάσσης προῆλθον .
ἐκεῖ δὲ τῶν περὶ Νορβανὸν ἐν τοῖς Στενοῖς λεγομένοις καὶ περὶ τὸ Σύμβολον στρατοπεδευόντων , περιελθόντες αὐτοὺς ἠνάγκασαν ἀποστῆναι καὶ προέσθαι τὰ χωρία .
μικροῦ δὲ καὶ τὴν δύναμιν αὐτῶν λαβεῖν ἐδέησαν , ὑπολειπομένου διὰ νόσον Καίσαρος , εἰ μὴ προσεβοήθησεν Ἀντώνιος ὀξύτητι θαυμαστῇ χρησάμενος , ὥστ ἀπιστεῖν τοὺς περὶ Βροῦτον .
ἦλθε δὲ Καῖσαρ ὕστερον ἡμέραις δέκα , καὶ κατεστρατοπέδευσεν ἐναντίον Βρούτου , Κασσίου δὲ Ἀντώνιος 0 .
τὰ δ ἐν μέσῳ τῶν στρατοπέδων πεδία Ῥωμαῖοι κάμπους Φιλίππους καλοῦσι ·
καὶ μέγισται τότε Ῥωμαίων δυνάμεις ἀλλήλαις συνεφέροντο .
πλήθει μὲν οὖν οὐ παρ ὀλίγον ἐλείποντο τῶν περὶ Καίσαρα , κόσμῳ δ ὅπλων καὶ λαμπρότητι θαυμαστὸν ἐξεφάνη τὸ Βρούτου στράτευμα .
χρυσὸς γὰρ ἦν αὐτοῖς τὰ πλεῖστα τῶν ὅπλων καὶ ἄργυρος ἀφειδῶς καταχορηγηθείς , καίπερ εἰς τ ἆλλα τοῦ Βρούτου σώφρονι διαίτῃ καὶ κεκολασμένῃ χρῆσθαι τοὺς ἡγεμόνας ἐθίζοντος .
τὸν δ ἐν χερσὶ καὶ περὶ τὸ σῶμα πλοῦτον ᾤετό τι καὶ φρονήματος παρέχειν τοῖς φιλοτιμοτέροις , τοὺς δὲ φιλοκερδεῖς καὶ μαχιμωτέρους ποιεῖν , ὥσπερ κτημάτων τῶν ὅπλων περιεχομένους 0 .
οἱμὲν οὖν περὶ Καίσαρα καθαρμὸν ἐν τῷ χάρακι ποιησάμενοι , μικρόν τι σίτου καί δραχμὰς κατ ἄνδρα πέντε διένειμαν εἷς θυσίαν , οἱ δὲ περὶ Βροῦτον καταγνόντες αὐτῶν τῆς ἀπορίας ἢ μικρολογίας , πρῶτον μὲν ἐν ὑπαίθρῳ τὸν στρατὸν , ὥσπερ ἔθος ἐστὶν , ἐκάθηραν , ἔπειθ ἱερείων πλήθη κατὰ λόχους καί δραχμὰς ἑκάστῳ πεντήκοντα διαδόντες , εὐνοίᾳ καί προθυμίᾳ τῆς δυνάμεωςπλέον εἶχον .
οὐ μὴν ἀλλὰ σημεῖον ἐν τῷ καθαρμῷ μοχθηρὸν ἔδοξε Κασσίῳ γενέσθαι , τὸν γὰρ στέφανον αὐτῷ κατεστραμμένον ὁ ῥαβδοῦχος προσήνεγκε .
λέγεται δὲ καί πρότερον ἐν θέᾳ τινὶ καί πομπῇ χρυσῆν Κασσίου Νίκην διαφερομένηνπεσεῖν , ὀλισθόντος τοῦ φέροντος .
ἔτι δ ὄρνεά τε σαρκοφάγα πολλὰ καθ ἡμέραν ἐπεφαίνετο τῷ στρατοπέδῳ , καί μελισσῶν ὤφθησαν ἑσμοὶ συνιστάμενοι περὶ τόπον τινὰ τοῦ χάρακος ἐντός , ὃν ἐξέκλεισαν οἱ μάντεις ἀφοσιούμενοι τὴν δεισιδαιμονίαν ἀτρέμα καί τόν Κάσσιον αὑτὸν ὑποφέρουσαν ἐκ τῶν Ἐπικούρου λόγων , τοὺς δὲ στρατιώτας παντάπασι δεδουλωμένην .
ὅθεν οὐ δ ἦν πρόθυμος διὰ μάχης ἐν τῷ παρόντι γενέσθαι τὴν κρίσιν , ἀλλὰ τρίβειν ἠξίου χρόνῳ τόν πόλεμον , ἐρρωμένους χρήμασιν , ὅπλων δὲ καί σωμάτων πλήθει λειπομένους .
βροῦτος δὲ καί πρότερον ἔσπευδε τῷ ταχίστῳ τῶν κινδύνων διακριθεὶς ἢ τῇ πατρίδι τὴν ἐλευθερίαν ἀναλαβεῖν ἢ πάντας ἀνθρώπους ἐνοχλουμένους δαπάναις καί στρατείαις καί προστάγμασιν ἀπαλλάξαι κακῶν , καί τότε τοὺς περὶ αὑτὸν ἱππεῖς ὁρῶν ἐν τοῖς προάγωσι καί ταῖς ἁψιμαχίαις εὐημεροῦντας καί κρατοῦντας ἐξῆρτο τὸ φρόνημα ·
καί τινες αὐτομολίαι γενόμεναι πρὸς τοὺς πολεμίους καί διαβολαὶ καθ ἑτέρων καί ὑπόνοιαι πολλοὺς τῶν Κασσίου φίλων μετέστησαν ἐν τῷ συνεδρίῳ πρὸς Βροῦτον .
εἷς δὲ τῶν Βρούτου φίλων Ἀτίλλιος ἠναντιοῦτο , τόν γε χειμῶνα περιμεῖναι κελεύων .
ἐρομένου δὲ τοῦ Βρούτου τινὶβελτίων ἔσεσθαι νομίζει μετ ἐνιαυτόν , εἰ μηδὲν , εἶπεν , ἄλλο , πλείω βιώσομαι χρόνον .
πρὸς τοῦτο Κάσσιος ἐδυσχέρανε , καί τοῖς ἄλλοις προσέκρουσεν οὐ μετρίως ὁ Ἀτίλλιος .
ἐδέδοκτο δὴ μάχεσθαι τῇ ὑστεραίᾳ .
καὶ Βροῦτος μὲν ἐν ἐλπίσι καλαῖς καὶ λογισμοῖς φιλοσόφοις γενόμενος παρὰ τὸ δεῖπνον ἀνεπαύετο ·
κάσσιον δὲ Μεσσάλας φησὶ δειπνεῖν τε καθ ἑαυτόν ὀλίγους τῶν συνήθων παραλαβόντα , καὶ σύννουν ὁρᾶσθαι καὶ σιωπηλόν , οὐ φύσει τοιοῦτον ὄντα ·
παυσαμένου δὲ τοῦ δείπνου λαβόμενον τῆς χειρὸς αὐτοῦ σφόδρα τοσοῦτον εἰπεῖν , ὥσπερ εἰώθει φιλοφρονούμενος , Ἑλληνικῇ φωνῇ ·
μαρτύρομαί σε , Μεσσάλα , τ αὐτὰ Πομπηΐῳ Μάγνῳ πάσχειν , ἀναγκαζόμενος διὰ μιᾶς μάχης ἀναρρῖψαι τὸν περὶ τῆς πατρίδος κύβον .
ἀγαθὴν μέντοι ψυχὴν ἔχωμεν εἰς τὴν Τύχην ἀφορῶντες , κ ἂν βουλευσώμεθα κακῶς , ἀπιστεῖν οὐ δίκαιον 0 .
ταῦτα εἰπόντα φησὶν ό Μεσσάλας τελευταῖα πρὸς αὐτὸν ἀσπάσασθαι τὸν Κάσσιον εἶναι δὲ κεκλημένος εἰς τὴν ὑστεραίαν ἐπὶ δεῖπνον ὑπ αὐτοῦ γενέθλιον οὖσαν .
ἅμα δ ἡμέρᾳ πρ οὔκειτο μὲν τῷ Βρούτου χάρακι καὶ τῷ Κασσίου σύμβολον ἀγῶνος φοινικοῦς χιτών , αὐτοὶ δὲ συνῆλθον εἰς τὸ μέσον τῶν στρατοπέδων καὶ λέγει Κάσσιος ·
εἴημὲν , ὦ Βροῦτε , νικᾶν καὶ συνεῖναι τὸν πάντα χρόνον ἀλλήλοις εὖ πράξαντας ·
ἐπεὶ δὲ τὰ μέγιστα τῶν ἀνθρωπίνων ἀδηλότατα , καὶ τῆς μάχης παρὰ γνώμην κριθείσης οὐ ῥᾴδιον αὖθις ἀλλήλους ἰδεῖν , τί γινώσκεις περὶ φυγῆς καὶ τελευτῆς 0 ;
καὶ ὁ Βροῦτος ἀπεκρίνατο ·
νέος ὢν ἐγὼ , Κάσσιε , καὶ πραγμάτων ἄπειρος , οὐκ οἶδ ὅπως ἐν φιλοσοφίᾳ λόγον ἀφῆκα μέγαν .
ᾐτιασάμην Κάτωνα διαχρησάμενον ἑαυτόν , ὡς οὐχ ὅσιον οὐ δ ἀνδρὸς ἔργον ὑποχωρεῖν τῷ δαίμονι καὶ μὴ δέχεσθαι τὸ συμπῖπτον ἀδεῶς , ἀλλ ἀποδιδράσκειν 0 .
νυνὶ δ ἀλλοῖος ἐν ταῖς τύχαις γίνομαι ·
καὶ θεοῦ καλῶς τὰ παρόντα μὴ βραβεύσαντος οὐ δέομαι πάλιν ἄλλας ἐλπίδας ἐξελέγχειν καὶ παρασκευάς , ἀλλ ἀπαλλάξομαι τὴν Τύχην ἐπαινῶν ·
μαρτίαις εἰδοῖς δοὺς τῇ πατρίδι τὸν ἐμαυτοῦ βίον ἄλλον ἔζησα δι ἐκείνην ἐλεύθερον καὶ ἔνδοξον .
ἐπὶ τούτοις Κάσσιος ἐμειδίασε καὶ τὸν Βροῦτον ἀσπασάμενος , ταῦτα , ἔφη , φρονοῦντες ἴωμεν ἐπὶ τοὺς πολεμίους , ἢ γὰρ νικήσομεν ἢ νικῶντας οὐ φοβηθησόμεθα .
μετὰ ταῦτα περὶ τάξεως αὐτοῖς λόγος ἐγένετο τῶν φίλων παρόντων , καὶ Βροῦτος ᾐτεῖτο Κάσσιον αὐτὸς ἡγεῖσθαι τοῦ δεξιοῦ κέρατος , ὃ δι ἐμπειρίαν καὶ ἡλικίαν μᾶλλον ᾤοντο Κασσίῳ προσήκειν .
οὐ μὴν ἀλλὰ καὶ τοῦτο Κάσσιος ἔδωκε , καὶ τῶν ταγμάτων τὸ μαχιμώτατον ἔχοντα Μεσσάλαν ἐκέλευσεν ἐπὶ τοῦ δεξιοῦ καταστῆναι .
καὶ Βροῦτος εὐθὺς ἐξῆγε τοὺς ἱππεῖς κεκοσμημένους διαπρεπῶς , καὶ τὸ πεζὸν οὐ σχολαίτερον παρενέβαλλεν .
ἔτυχον δ οἱ περὶ Ἀντώνιον ἀπὸ τῶν ἑλῶν , οἷς περιεστρατοπέδευον , ἐμβάλλοντες τάφρους εἰς τὸ πεδίον καὶ τὰς ἐπὶ θάλασσαν ὁδοὺς τοῦ Κασσίου περικόπτοντες .
ἐφήδρευε δὲ Καῖσαρ , οὐ παρὼν αὐτὸς δι ἀσθένειαν , ἀλλ ἡ δύναμις , οὐ πάνυ μαχεῖσθαι προσδοκῶσα τοὺς πολεμίους , ἀλλὰ μόνον ἐκδρομαῖς χρῆσθαι πρὸς τὰ ἔργα καὶ βέλεσιν ἐλαφροῖς καὶ θορύβοις τοὺς ὀρύσσοντας ἐπιταράσσειν ·
καὶ τοῖς ἀντιτεταγμένοις οὐ προσέχοντες ἐθαύμαζον τὴν περὶ τὰς τάφρους κραυγήν ἄσημον οὖσαν καὶ πολλὴν προσφερομένην .
ἐν τούτῳ γραμματείων τε παρὰ Βρούτου τοῖς ἡγεμόσι φοιτώντων , ἐν οἷς ἦν τὸ σύνθημα γεγραμμένον , αὐτοῦ τε παρεξιόντος ἵππῳ τὰ τάγματα καὶ παραθαρρύνοντος , ὀλίγοι μὲν ἔφθασαν ἀκοῦσαι τὸ σύνθημα παρεγγυώμενον , οἱ δὲ πλεῖστοι μὴ προσμείναντες ὁρμῇ μιᾷ καὶ ἀλαλαγμῷπροσεφέροντο τοῖς πολεμίοις .
γενομένης δὲ δι ἀταξίαν ταύτην ἀνωμαλίας καὶ διασπασμοῦ τῶν ταγμάτων τὸ Μεσσάλα πρῶτον , εἶτα τὰ συνεζευγμένα παρήλλαττε τὸ Καίσαρος ἀριστερόν ·
καὶ βραχέα τῶν ἐσχάτων θιγόντες καὶ καταβαλόντες οὐ πολλούς , ἀλλ ὑπερκεράσαντες , ἐμπίπτουσιν εἰς τὸ στρατόπεδον .
καὶ Καῖσαρ μέν , ὡς αὐτὸς ἐν τοῖς ὑπομνήμασιν ἱστορεῖ , τῶν φίλων τινὸς Ἀρτωρίου Μάρκου καθ ὕπνον ἰδόντος ὄψιν κελεύουσαν ἐκστῆναι Καίσαρα καὶ μετελθεῖν ἐκ τοῦ χάρακος , ἔφθασε μικρὸν ὑπεκκομισθεὶς ἔδοξέ τε τεθνάναι .
τὸ γὰρ φορεῖον κενὸν ἀκοντίοις καὶ ὑσσοῖς βάλλοντες διήλασαν .
ἦν δὲ φόνος ἐν τῷ στρατοπέδῳ τῶν ἁλισκομένων , καὶ δισχίλιοι Λακεδαιμονίων ἥκοντες ἐπίκουροι νεωστὶ συγκατεκόπησαν .
οἱ δὲ μὴκυκλωσάμενοι τοὺς Καίσαρος , ἀλλὰ συμπεσόντες , ῥᾳδίως μὲν ἀπἐτρέψαντο τεταραγμένους , καὶ διέφθειραν ἐν χερσὶν τρία τάγματα , καὶ συνεισέπεσον εἰς τὸ στρατόπεδον τοῖς φεύγουσιν ὑπὸ ῥύμης τοῦ κρατεῖν συνενεχθέντες , μεθ ἑαυτῶν ἔχοντες τὸν Βροῦτον ·
ὃ δ οὐ συνεῖδον οἱ νικῶντες ἐδείκνυε τοῖς ἡττημένοις ὁ καιρός .
εἰς γὰρ τὰ γυμνὰ καὶ παραρρηγνύμενα τῆς ἐναντίας φάλαγγος , ᾗ τὸ δεξιὸν ἀπεσπάσθη πρὸς τὴν δίωξιν , ὠσάμενοι τὸ μὲν μέσον οὐκ ἐξέωσαν , ἀλλ ἀγῶνι μεγάλῳ συνείχοντο , τὸ δ εὐώνυμον ἀταξίᾳ καὶ ἀγνοίᾳ τῶν γενομένων ἐτρέψαντο καὶ καταδιώξαντες εἰς τὸν χάρακα διεπόρθουν οὐδετέρου τῶν αὐτοκρατόρων παρόντος .
ἀντώνιός τε γὰρ , ὥς φασιν , ἐκκλίνας ἐν ἀρχῇ τὴν ἔφοδον εἰς τὸ ἕλος ἀνεχώρησε , καὶ Καῖσαρ οὐδαμοῦ φανερὸς ἦν ἐκπεσὼν τοῦ χάρακος , ἀλλὰ Βρούτῳ τινὲς ὡς ἀνῃρηκότες αὐτὸν ἐπεδείκνυον ᾑμαγμένα τὰ ξίφη , φράζοντες ἰδέαν ἣν εἶχε καὶ ἡλικίαν .
ἤδη δὲ τὸ μέσον ἐξεώκει φόνῳ πολλῷ τοὺς ἀντιτεταγμένους , καὶ παντελῶς ἐδόκει κρατεῖν ὁ Βροῦτος , ὥσπερ ὁ Κάσσιος κρατεῖσθαι 0 .
καὶ τοῦτο μόνον αὐτῶν διέφθειρε τὰ πράγματα , τοῦ μὲν ὡς νικῶντι Κασσίῳ μὴ βοηθήσαντος , τοῦ δὲ Βροῦτον ὡς ἀπολωλότα μὴ περιμείναντος 0 ·
ἐπεὶ τῆς γε νίκης ὅρον ὃ Μεσσάλας τίθεται τὸ τρεῖς ἀετοὺς καὶ πολλὰ σημεῖα λαβεῖν τῶν πολεμίων , ἐκείνους δὲ μηδέν 0 .
ἀναχωρῶν δ ὁ Βροῦτος ἤδη διαπεπορθημένων τῶν Καίσαρος ἐθαύμασε τὸ Κασσίου στρατήγιον οὐχ ὁρῶν ὑψηλὸν , ὥσπερ εἰώθει , περιφαινόμενον , οὐ δὲ τ ἆλλα κατὰ χώραν ·
ἐρήριπτο γὰρ εὐθὺς τὰ πλεῖστα καὶ κατέσπαστο τῶν πολεμίων ἐμπεσόντων .
ἀλλ οἱ δοκοῦντες ὀξύτερον βλέπειν τῶν ἑταίρων ἔφραζον αὐτῷ πολλὰ μὲν ὁρᾶν κράνη λάμποντα , πολλοὺς δὲ ἀργυροῦς θυρεοὺς ἐν τῷ χάρακι τοῦ Κασσίου διαφερομένους ·
οὔκουν δοκεῖν αὐτοῖς οὔ τ ἀριθμὸν οὔ θ ὁπλισμὸν εἶναι τῶν ἀπολελειμμένων φυλάκων οὐ μὴν οὐ δὲ πλῆθος ἐπέκεινα φαίνεσθαι νεκρῶν ὅσον εἰκὸς ἦν νενικημένων κατὰ κράτος ταγμάτων τοσούτων .
ταῦτα πρῶτον ἔννοιαν καρέστησε τῷ Βρούτῳ τοῦ συμπτώματος ·
καὶ καταλιπὼν φρουρὰν ἐν τῷ στρατοπέδῳ τῶν πολεμίων ἀνεκαλεῖτο τοὺς διώκοντας καὶ συνῆγεν ὡς Κασσίῳ βοηθήσων .
ἐπέπρακτο δ οὕτω τὰ κατ αὐτόν , οὔ τε τὴν πρώτην ἐκδρομὴν τῶν περὶ Βροῦτον ἡδέως εἶδεν ἄνευ συνθήματος καὶ προστάγματος γενομένην , οὔ θ ὅτε κρατοῦντες εὐθὺς ὥρμησαν ἐφ ἁρπαγὴν καὶ ὠφέλειαν , τοῦ περιϊέναι καὶ κυκλοῦσθαι τοὺς πολεμίους ἀμελήσαντες , ἤρεσκεν αὐτῷ τὰ πραττόμενα .
μελλήσει δέ τινι καὶ διατριβῇ μᾶλλον ἢ προθυμίᾳ καὶ λογισμῷ στρατηγῶν ὑπὸ τοῦ δεξιοῦ τῶν πολεμίων περιελαμβάνετο 0 ·
καὶ τῶν ἱππέων εὐθὺς ἀπορραγέντων φυγῇ πρὸς τὴν θάλασσαν ὁρῶν καὶ τοὺς πεζοὺς ἐνδιδόντας ἐπειρᾶτο κατέχειν καὶ παρακαλεῖν .
ἑνὸς δὲ σημειοφόρου φεύγοντος ἀφαρπάσας τὸ σημεῖον ἔπηξε πρὸ τῶν ποδῶν , μη δὲ τῶν περὶ τὸ σῶμα τεταγμένων αὑτοῦ προθύμως ἔτι συμμενόντων .
οὕτω δὴ βιασθεὶς ἀνεχώρησε μετ ὀλίγων ἐπὶ λόφον ἔχοντα πρὸς τὸ πεδίον σκοπάς .
ἀλλ αὐτὸς μὲν οὐδὲν κατεῖδεν ἢ μόλις τὸν χάρακα πορθούμενον , ἦν γὰρ ἀσθενὴς τὴν ὄψιν , οἱ δὲ περὶ αὐτὸν ἱππεῖς ἑώρων πολλοὺς προσελαύνοντας , οὓς ὁ Βροῦτος ἔπεμψεν .
εἴκασε δ ὁ Κάσσιος πολεμίους εἶναι καὶ διώκειν ἐπ αὐτόν .
ὅμως δὲ τῶν παρόντων ἕνα Τιτίνιον ἀπέστειλε κατοψόμενον .
οὗτος οὐκ ἔλαθε τοὺς ἱππέας προσιών , ἀλλ , ὡς εἶδον ἄνδρα φίλον καὶ Κασσίῳ πιστόν , ἀλαλάξαντες ὑφ ἡδονῆς οἱ μὲν συνήθεις ἠσπάζοντό τε καὶ ἐδεξιοῦντο καταπηδῶντες ἀπὸ τῶν ἵππων , οἱ δ ἄλλοι περὶ αὐτὸν ἐν κύκλῳ περιελαύνοντες ἅμα παιᾶνι καὶ πατάγῳ διὰ χαρᾶς ἀμετρίαν τὸ μέγιστον ἀπειργάσαντο κακόν .
ἔδοξε γὰρ ὁ Κάσσιος ἀληθῶς ὑπὸ τῶν πολεμίων ἔχεσθαι τὸν Τιτίνιον , καὶ τοῦτο δὴ φήσας , φιλοψυχοῦντεςἀνεμείναμεν ἄνδρα φίλον ἁρπαζόμενον ὑπὸ τῶν πολεμίων ἰδεῖν , ἀπεχώρησεν εἴς τινα σκηνὴν ἔρημον , ἕνα τῶν ἀπελευθέρων ἐφελκυσάμενος , Πίνδαρον , ὃν ἐκ τῶν κατὰ Κράσσον ἀτυχημάτων ἐπὶ ταύτην εἶχε τὴν ἀνάγκην ὑφ αὑτοῦ παρεσκευασμένον .
ἀλλὰ Πάρθους μὲν διέφυγε , τότε δὲ τὰς χλαμύδας ἐπὶ τὴν κεφαλὴν ἀναγαγὼν καὶ γυμνώσας τὸν τράχηλον ἀποκόψαι παρέσχεν .
εὑρέθη γὰρ ἡ κεφαλὴ δίχα τοῦ σώματος , τὸν δὲ Πίνδαρον οὐδεὶς εἶδεν ἀνθρώπων μετὰ τὸν φόνον , ἐξ οὗ καὶ παρέσχεν ἐνίοις δόξαν ἀνελεῖν τὸν ἄνδρα μὴ κελευσθείς .
ὀλίγῳ δ ὕστερον οἵ θ ἱππεῖς ἐγένοντο φανεροί , καὶ Τιτίνιος ἐστεφανωμένος ὑπ αὐτῶν ἀνῄει πρὸς Κάσσιον .
ὡς δὲ κλαυθμῷ καὶ βοῇ τῶν φίλων ὀδυρομένων καὶ δυσφορούντων ἔγνω τὸ πάθος τοῦ στρατηγοῦ καὶ τὴν ἄγνοιαν , ἐσπάσατο τὸ ξίφος καὶ πολλὰ κακίσας τῆς βραδυτῆτος ἑαυτὸν ἀπέσφαξε .
βροῦτος δὲ τὴν μὲν ἧτταν ἐγνωκὼς τοῦ Κασσίου προσήλαυνε , τὸν δὲ θάνατον ἐγγὺς ἤδη τοῦ χάρακος ἤκουσε .
καὶ τὸ μὲν σῶμα περικλαύσας , καὶ προσαγορεύσας ἔσχατον ἄνδρα Ῥωμαίων τὸν Κάσσιον , ὡς οὐκέτι τῇ πόλει τηλικούτου φρονήματος ἐγγενέσθαι δυναμένου , περιέστειλε καὶ ἀπέπεμψεν εἰς Θάσον , ὡς μὴ σύγχυσιν αὐτόθι παράσχοι κηδευόμενον .
αὐτὸς δὲ τοὺς στρατιώτας συναγαγὼν παρεμυθήσατο ·
καὶ πάντων ὁρῶν ἀπεστερημένους τῶν ἀναγκαίων ὑπέσχετο κατ ἄνδρα δισχιλίας δραχμὰς ἀντὶ τῶν ἀπολωλότων .
οἱ δὲ πρός τε τοὺς λόγους ἀνεθάρρησαν αὐτοῦ καὶ τῆς δωρεᾶς ἐθαύμασαν τὸ μέγεθος ·
καὶ μετὰ βοῆς πρ οὔπεμψαν ἀπιόντα , μεγαλύνοντες ὡς μόνον ἀήττητον ἐν τῇ μάχῃ τῶν τεσσάρων αὐτοκρατόρων γεγενημένον .
ἐμαρτύρει δὲ τὸ ἔργον ὅτι τῇ μάχῃ περιέσεσθαι καλῶς ἐπίστευεν ·
ὀλίγοις γὰρ τάγμασιν ἅπαντας ἐτρέψατο τοὺς ἀντιστάντας .
εἰ δὲ πᾶσιν ἐχρήσατο πρός τὴν μάχην καὶ μὴ παρελθόντες οἱ πλεῖστοι τοὺς πολεμίους ἐπὶ τὰ τῶν πολεμίων ὥρμησαν , οὐδὲν ἂν ἐδόκει μέρος αὐτῶν ἀπολιπεῖν ἀήττητον .
ἔπεσον δὲ τούτων μὲν ὀκτακισχίλιοι σὺν τοῖς στρατευομένοις οἰκέταις , οὓς Βρίγας ὁ Βροῦτος ὠνόμαζε ·
τῶν δ ἐναντίων Μεσσάλας φησὶν οἴεσθαι πλείους ἢ διπλασίους 0 .
διὸ καὶ μᾶλλον ἠθύμουν ἐκεῖνοι πρὶν ἢ Κασσίου θεράπων ὄνομα Δημήτριος ἀφίκετο πρὸς Ἀντώνιον ἑσπέρας , εὐθὺς ἀπὸ τοῦ νεκροῦ τὰς χλαμύδας λαβὼν καὶ τὸ ξίφος .
ὦν κομισθέντων οὕτως ἐθάρρησαν ὥστε ἅμ ἡμέρᾳ προάγειν ὡπλισμένην ἐπὶ μάχῃ τὴν δύναμιν .
βρούτῳ δὲ τῶν στρατοπέδων ἑκατέρου σαλεύοντος ἐπισφαλῶς τὸ μὲν γὰρ αὐτοῦ καταπεπλησμένον αἰχμαλώτων ἐδεῖτο φυλακῆς ἀκριβοῦς , τὸ δὲ Κασσίου τὴν μεταβολὴν τοῦ ἄρχοντος οὐ ῥᾳδίως ἔφερεν , ἀλλὰ καὶ φθόνου τι καὶ μίσους ἡττημένοις ἐνῆν αὐτοῖς πρὸς τὸ νενικηκός , ὁπλίσαι μὲν ἔδοξε τὸ στράτευμα , μάχης δ ἀπέσχετο .
τῶν δ αἰχμαλώτων τὸ μὲν δουλικὸν πλῆθος ἐνειλούμενον ὑπόπτως τοῖς ὅπλοις ἐκέλευσεν ἀναιρεθῆναι , τῶν δ ἐλευθέρων τοὺς μὲν ἀπέλυε φάσκων ὑπὸ τῶν πολεμίων μᾶλλον ἡλωκέναι αὐτοὺς καὶ παρ ἐκείνοις αἰχμαλώτους εἶναι καὶ δούλους , παρ αὑτῷ δ ἐλευθέρους καὶ πολίτας ·
ὡς δὲ τοὺς φίλους ἑώρα καὶ τοὺς ἡγεμόνας ἀδιαλλάκτως ἔχοντας , ἀποκρύπτων καὶ συνεκπέμπων ἔσῳζεν .
ἦν δέ τις Βολούμνιος μῖμος καὶ Σακουλίων γελωτοποιὸς ἡλωκότες , οὓς ἐν οὐδενὶ λόγῳ τιθεμένου τοῦ Βρούτου προσάγοντες οἱ φίλοι κατηγόρουν ὡς οὐ δὲ νῦν τοῦ λέγειν καὶ σκώπτειν πρὸς ὕβριν αὐτῶν ἀπεχομένους .
ἐπεὶ δὲ Βροῦτος μὲν ἐσίγα πρὸς ἑτέραις ὢν φροντίσι , Μεσσάλας δὲ Κορβῖνος ἐδικαίου πληγαῖς κολασθέντας ἐπὶ σκηνῆς γυμνοὺς ἀποδοθῆναι τοῖς στρατηγοῖς τῶν πολεμίων , ὅπως εἰδῶσιν οἵων δέονται στρατευόμενοι συμποτῶν καὶ συνήθων , ἔνιοι μὲν τῶν παρόντων ἐγέλασαν , Πόπλιος δὲ Κάσκας , ὁπρῶτος Καίσαρα πατάξας , οὐ καλῶς , ἔφη , τεθνηκότι Κασσίῳ παίζοντες καὶ γελωτοποιοῦντες ἐναγίζομεν σὺ δέ , εἶπεν , ὦ Βροῦτε , δείξεις ὅπως ἔχεις μνήμης πρὸς τὸν στρατηγόν ἢ κολάσας ἢ φυλάξας τοὺς χλευασομένους καὶ κακῶς ἐροῦντας αὐτόν .
πρὸς τοῦτο Βροῦτος εὖ μάλα δυσχεράνας , τ ίοὖν , εἶπεν , ἐμοῦ πυνθάνεσθε , Κάσκα , καὶ οὐ πράττετε τὸ δόξαν ὑμῖν ;
ταύτην ἐκεῖνοι τὴν ἀπόκρισιν συγκατάθεσιν ποιησάμενοι κατὰ τῶν ἀθλίων ἀνθρώπων , διέφθειραν αὐτοὺς ἀπαγαγόντες .
ἐκτούτου τὴν δωρεὰν ἀπέδωκε τοῖς στρατιώταις , καὶ μικρὰ μεμψάμενος ἐπὶ τῷ τὸ σύνθημα μὴ λαβόντας ἄνευ παραγγέλματος ἀτακτότερον ἐναλέσθαι τοῖς πολεμίοις , ὑπέσχετο καλῶς ἀγωνισαμένοις δύο πόλεις εἰς ἁρπαγὴν καὶ ὠφέλειαν ἀνήσειν , Θεσσαλονίκην καὶ Λακεδαίμονα .
τοῦτο τῷ Βρούτου βίῳ μόνον ἔνεστι τῶν ἐγκλημάτων ἀναπολόγητον , εἰ καὶ πολὺ τούτων δεινότερα νικητήρια τοῖς στρατευομένοις Ἀντώνιος καὶ Καῖσαρ ἐξέτισαν , ὀλίγου δεῖν πάσης Ἰταλίας τοὺς παλαιοὺς οἰκήτορας ἐξελάσαντες , ἵνα χώραν ἐκεῖνοι καὶ πόλεις τὰς μὴ προσηκούσας λάβωσιν .
ἀλλὰ τούτοις μὲν ἄρχειν καὶ κρατεῖν ὑπέκειτο τοῦ πολέμου τέλος , Βρούτῳ δὲ διὰ δόξαν ἀρετῆς οὔ τε νικᾶν οὔ τε σῴζεσθαι συνεχωρεῖτο παρὰ τῶν πολλῶν ἢ μετὰ τοῦ καλοῦ καὶ δικαίου , καὶ ταῦτα Κασσίου τεθνηκότος , ὃς αἰτίαν εἶχε καὶ Βροῦτον ἐνάγειν εἰς ἔνια τῶν βιαιοτέρων 0 .
ἀλλ ὥσπερ ἐν πλῷ πηδαλίου συντριβέντος ἕτερα ξύλα προσηλοῦν καὶ προσαρμόττειν ἐπιχειροῦσιν , οὐκ εὖ μέν , ἀναγκαῖα δὲ , μαχόμενοι πρὸς τὴν χρείαν , οὕτω Βροῦτος ἐν δυνάμει τοσαύτῃ καὶ μετεώροις πράγμασιν οὐκ ἔχων ἰσορροποῦντα στρατηγόν ἠναγκάζετο χρῆσθαι τοῖς παροῦσι καὶ πολλὰ πράσσειν καὶ λέγειν τῶν ἐκείνοις δοκούντων .
ἐδόκει δ ὅσα τοὺς Κασσίου στρατιώτας ᾤοντο βελτίους παρέξειν δυσμεταχείριστοι γὰρ ἦσαν , ἐν μὲν τῷ στρατοπέδῳ δι ἀναρχίαν θρασυνόμενοι , πρὸς δὲ τοὺς πολεμίους διὰ τὴν ἧτταν ἀποδειλιῶντες .
οὐδὲν δὲ βέλτιον εἶχε τὰ πράγματα τοῖς περὶ Καίσαρα καὶ Ἀντώνιον , ἀγορᾷ τε χρωμένοις ἀναγκαῖα καὶ διὰ κοιλότητα τοῦ στρατοπέδου χειμῶνα μοχθηρὸν προσδοκῶσιν .